open-index/open-wikipedia-markdown huggingface dataset:
סידני פרקינסון

**סידני פרקינסון** (באנגלית:**Sydney Parkinson** ; 1745 - 26 בינואר 1771) היה מאייר בוטני סקוטי ואמן היסטוריה של הטבע. הוא היה האמן האירופי הראשון שביקר באוסטרליה, ניו זילנד וטהיטי. פרקינסון היה הקווייקר הראשון שביקר בניו זילנד.

## ביוגרפיה
פרקינסון הועסק על ידי ג'וזף בנקס כדי לנסוע איתו במסעו הראשון של ג'יימס קוק לאוקיינוס השקט בשנת 1768, פרקינסון אייר כמעט אלף  צמחים ובעלי חיים שנאספו על ידי בנקס ודניאל סולנדר במסעם.

הוא נאלץ לעבוד בתנאים קשים, חי ועבד בבקתה קטנה מוקף במאות דגימות. בטהיטי הוא היה מוכה בנחילי זבובים שאכלו את הצבע בזמן שעבד. הוא מת בים מדיזנטריה בדרך לקייפטאון שנדבק בה באי פרינסס בקצה המערבי של ג'אווה. בנקס שילם את שכרו לאחיו.

לפני שיצא למסעותיו לימד פרקינסון איור בוטני את אן לי, בתו של ג'יימס לי, בוטנאי ובעל משתלות מהאמרסמית' שאייר עבורו. בצוואתו פרקינסון השאיר את "כל הכלים השימושיים לציור או איור לבתו של מר לי, התלמידה שלי."

האוסף הגדול של יצירתו פורסם לבסוף בשנת 1988 בהוצאת אלקטו מהדורות היסטוריות ב-35 כרכים ומאז הוא עבר דיגיטציה על ידי המוזיאון להיסטוריה של הטבע בלונדון.

בשנת 1986 זכה לבול דואר המתאר את דיוקנו שהונפק על ידי הדואר באוסטרליה.

## גלריה

Banksia serrata watercolour from Bank's Florilegium.jpg
Banksia ericifolia watercolour from Bank's Florilegium.jpg
Kangourou Sydney Parkinson.jpg
New Zeland Warrior - drawing of Sidney Parkinson.jpg
Merremia peltata Banks Florilegium 626.jpg
Banksia dentata watercolour from Bank's Florilegium.jpg
SmithExcelsa.jpg


## קישורים חיצוניים

## הערות שוליים

קטגוריה:מאיירים בריטים
קטגוריה:בוטנאים
קטגוריה:נפטרים מדיזנטריה
קטגוריה:בריטים שנולדו ב-1745
קטגוריה:נפטרים ב-1771
צנג הו-יון

**צנג הו-יון** (, ; נולדה ב-23 ביוני 1994) היא שחקנית ודוגמנית דרום קוריאנית. בגיל 16 צעדה לראשונה במסלול דוגמנות, בשבוע האופנה של קוריאה הדרומית. בשנת 2013, היא השתתפה בעונה הרביעית של תוכנית הריאליטי "הטופ מודל הבאה של קוריאה", שם הגיעה לגמר. בשנת 2016 עברה לניו יורק, וחתמה חוזה עם חברת דוגמנות מקומית. באותה השנה השתתפה בשבוע האופנה בניו יורק, והפכה לידועת-שם בתעשייה.

בשנת 2020 חתמה צנג חוזה עם חברת "Saram Entertainment" כשחקנית. בשנת 2021 השתתפה בסדרת הנטפליקס הדרום-קוריאנית "משחק הדיונון". נכון לאותה השנה, צנג היא השחקנית הדרום קוריאנית בעלת כמות העוקבים הגבוהה ביותר ברשת החברתית "אינסטגרם".

## שנותיה הראשונות
צנג נולדה ב-23 ביוני 1994, בסיאול בירת קוריאה הדרומית. יש לה שני אחים קטנים. את שנות לימודיה האקדמיים בתחום הדוגמות עשתה באוניברסיטת הנשים של דונגדוק.

## קריירה
### דוגמנות
צנג החלה לדגמן כעצמאית, ללא סוכנות מייצגת, בגיל 16. בגיל 19, נבחנה לעונה הרביעית של תוכנית המציאות הדרום קוריאנית "הטופ מודל הבאה של קוריאה" המבוססת על "הטופ מודל הבאה" האמריקאית, והגיעה למקום השני. אחר כך חתמה בסוכנות הדוגמניות "ESteem Models" וצבעה את שערה באדום, שהפך לסימן היכר שלה. היא הופיעה על שערי מגזיני אופנה רבים, דוגמת ווג ו-*[[Elle]]*. בשנת 2016 עזבה את קוריאה הדרומית, ועברה לניו יורק.

בספטמבר 2016 צעדה בשבוע האופנה בניו יורק, כדי לפרסם את מוצרי עונת האביב של "Opening Ceremony". זמן קצר אחר כך צעדה צנג בתערוכות של בתי האופנה מארק ג'ייקובס, מקס מארה ופנדי, ואף הופיעה על שערי המגזינים "הרפרס בזאר" ו-*Love*. בנוסף, היא עבדה עם חברות האופנה גאפ וסאפורה, לקידום מוצריהם. באותה שנה הופיעה לראשונה בשבוע האופנה בפריז כדוגמנית של חברת לואי ויטון. בטקס פרסי הדוגמניות האסייתיות לשנת 2019, זכתה בפרס "הכוכבת האסייתית". היא צעדה במספר תצוגות אופנה של חברות ענק דוגמת מיו מיו, שאנל, רוברטו קוואלי, גוצ'י, הופיעה על שערי מגזיני אופנה רבים כמו ווג.

### משחק
באותה העת שעסקה בפיתוח הקריירה הבינלאומית שלה כדוגמנית, שבה מעת לעת לקוריאה הדרומית, בעיקר בחגים, ולקחה שיעורי משחק פרטיים. בד בבד למדה גם אנגלית, שתסייע לה לקריירת המשחק העתידית. בינואר 2020 חתמה חוזה עם סוכנות השחקנים הקוריאנית "Saram Entertainment". בתפקיד הבכורה הופיעה בסדרה "משחק הדיונון", מבית היוצר של נטפליקס, שם גילמה את דמותה של קאנג סה-ביוק, עריקה מקוריאה הצפונית הזקוקה לכסף כדי לכלכל את אחיה ולאתר את אמה שנותרה בצפון.

בשנת 2022 השתתפה בקליפ של השיר "Out Of Time", שהוציא המוזיקאי הקנדי דה ויקנד.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה דרום קוריאניות
קטגוריה:דוגמניות דרום קוריאניות
קטגוריה:משתתפים בתוכניות מציאות
קטגוריה:זוכי פרס גילדת שחקני המסך - שחקנים
קטגוריה:אישים שהופיעו ברשימת טיים 100 נקסט
קטגוריה:ילידות 1994
פרנסס אליזבת טריפ

**פרנסס אליזבת טריפ** (באנגלית:**Frances Elizabeth Tripp**; 1 באוגוסט  1832 – 26 בדצמבר 1890) הייתה חוקרת טחבים בריטית, מאיירת בוטנית, פילנתרופית וסופרת. היא ידועה בעיקר בזכות שתי עבודות שלה "טחבים בריטיים תפוצתם ושימושם" שפורסמו לראשונה בשנת 1868 ויצאו בשלוש מהדורות.

## ביוגרפיה
פרנסס אליזבת טריפ נולדה ב-1 באוגוסט 1832 באקסטר, דבון. אביה היה הכומר רוברט הנרי טריפ, ואמה הייתה אליזבת אן; הוריה היו בני דודים ראשונים. אביה היה כומר באלטארנון בקורנוול, קרוב לבודמין מור. לפרנסס היו שבעה אחים צעירים. 

לאחר שירשה סכום כסף נכבד מסבתה, פנתה פרנסס טריפ למחקר מדעי ופעילות צדקה. היא גייסה כסף לתמיכה בעניין האיחוד האיטלקי, תמכה בחברת קירל והייתה מעורבת בהקמה המוקדם של "קרן הנאמנות הלאומית".

מאוחר יותר בחייה היא עברה ללונדון, שם מתה ב-26 בדצמבר 1890 בעקבות התקף לב.

## מחקר הטחבים
יצירתה של טריפ הטחבים הבריטיים נכתב כספר מדעי פופולרי אותו היא גם איירה אותו על ידי חריטת לוחות נחושת שנצבעו על ידי בנימין פוסט.  הספר הופיע בשלוש מהדורות: 1868; 1874; 1888. המהדורה השלישית שלה, בשני כרכים זכתה בביקורת חיובית: "לקרוא, להרהר, ללמוד ולעכל פנימה". 

## גלריה

File:British mosses, their homes, aspects, structure and uses. With a coloured figure of each species etched from nature (1874) (20230348858).jpg

File:British mosses, their homes, aspects, structure and uses. With a coloured figure of each species etched from nature (1874) (19797411983).jpg

File:British mosses, their homes, aspects, structure and uses. With a coloured figure of each species etched from nature (1874) (20409707532).jpg

File:British mosses, their homes, aspects, structure and uses. With a coloured figure of each species etched from nature (1874) (20418344115).jpg

## קישורים חיצוניים

## הערות שוליים

קטגוריה:בוטנאיות בריטיות
קטגוריה:מאיירות בריטיות
קטגוריה:בריטיות שנולדו ב-1832
קטגוריה:בריטים שנולדו ב-1832
קטגוריה:נפטרות ב-1890
קטגוריה:בריטים שנפטרו ב-1890
אליזבת טווינינג

**אליזבת טווינינג** (באנגלית: **Elizabeth Twining**; 1805 – 1889) הייתה ציירת, סופרת ומאיירת בוטנית בריטית. ידועה בעיקר בזכות האיורים הבוטניים המפורטים שלה לשני הכרכים של "סקר הצמחים הטבעי", שיצא לאור בין השנים 1849–1855. יורשת למשפחת סוחרי התה טוונינגס ופילנתרופית. 

## קורות חיים
אליזבת טווינינג נולדה בשנת 1805 למשפחת סוחרי התה טווינינג, היא הייתה אחת מתשעת ילדיו של ריצ'רד טווינינג ואשתו אליזבת מרי סמית'.  היא גדלה בלונדון, שם למדה אמנות ורישום במסגרת לימודיה, ובמהלכם קיבלה השראה ממגזין הבוטני של קרטיס והגנים של החברה המלכותית לגננות בצ'יזיק. אליזבת החלה לצייר צמחים ופרחים, והתאמנה על ידי ציור סקיצות מעבודות בגלריית התמונות של דאליץ'. היא הצליחה לבקר במוזיאונים מפורסמים בחסותו של אביה.

אליזבת טווינינג כתבה ואיירה מספר ספרים בנושא בוטניקה, ובראשם איורי שני הכרכים של סקר הצמחים הטבעי (כרך ראשון בשנת 1849: כרך ב 'בשנת 1855), שכללו 160 ליטוגרפיות בצבעי יד, שלפי הדיווחים התבססו על תצפיות שערכה בגנים הבוטניים המלכותיים בקיו ובפארק לקסדן בקולצ'סטר. המהדורה הבאה של 1868 בגודל קווארטו כללה לוחות מודפסים בצבע זול יותר, כתוצאה מהמעבר מצביעת יד יקרה לחלופה באיכות נמוכה יותר.

אליזבת טווינינג התגוררה בבית המשפחה הישן, בטוויקנהאם.

היא מתה בשנת 1889, ובצוואתה נתנה את ביתה לאנשי טוויקנהאם לשימוש ככנסייה. רוב יצירות האמנות המקוריות שלה הן חלק מאוסף המוזיאון הבריטי.  היא קבורה בבית הקברות טוויקנהאם.

אליזבת הייתה אחות בכורה של הרפורמית החברתית לואיזה טווינינג.

## פעילויות אחרות
אליזבת טווינינג הייתה פילנתרופית בולטת. היא הקימה וניהלה אגודה למלחמה באלכוהוליזם ברחוב פורטוגל; שיפצה בתים של אנשי הקהילה ליד ביתה בטוויקהאם (עובדה שהונצחה על ידי לוח על כנסיית סנט מרי, טוויקנהאם); ולאחר שיתוף פעולה ממושך עם בית החולים קינג'ס קולג', הקימה את בית החולים סנט ג'ון לטיפול בעניים.  היא הייתה מייסדת "מפגשי אמהות" בלונדון, ותרמה להקמת מכללת בדפורד לנשים.

## גלריה

File:Elizabeth Twining03.jpg

File:Elizabeth Twining04.jpg

File:Elizabeth Twining05.jpg

File:Twining CucurbitaceaeTheGourdTribe MIA P18661.jpg

File:Elizabeth Twining02.jpg

File:Illustrations of the natural orders of plants with groups and descriptions (Pl. 8) (6059027690).jpg

File:Illustrations of the natural orders of plants with groups and descriptions (Pl. 34) (6059033120).jpg

## קישורים חיצוניים

## הערות שוליים

קטגוריה:מאיירות בריטיות
קטגוריה:בוטנאיות
קטגוריה:בוטנאים בריטים
קטגוריה:נדבניות
קטגוריה:נדבנים בריטים
קטגוריה:ילידות 1805
קטגוריה:בריטים שנולדו ב-1805
קטגוריה:נפטרות ב-1889
קטגוריה:בריטים שנפטרו ב-1889
הסוכנות לביטחון סייבר באתיופיה

**הסוכנות לביטחון סייבר** (באנגלית: **I**nformation **N**etwork **S**ecurity **A**gency; תעתיק מקוצר: **INSA**; באמהרית: **የመረጃ መረብ ደህንነት ኤጀንሲ**) היא סוכנות ביון וביטחון לאומי הכפופה למשרד להשכנת שלום באתיופיה, הממליצה ומקדמת מדיניות קיברנטית לאומית.

הסוכנות הוקמה בשנת 2006, על ידי אבי אחמד במטרה לרגל אחר מתנגדי שלטון וטרוריסטים וזאת כדי להגיש נגדם כתבי אישום.

בחודש אפריל 2018, מונה טמסן טירונה (Temesgen Tiruneh) למנכ"ל הסוכנות.

בחודש אוקטובר 2018, אחריות הסוכנות ואופן פעילותה ניתנה למשרד להשכנת שלום.

בשנת 2019, דלפו כ-140 סיסמאות של עובדי הסוכנות ונמצא כי השתמשו בסיסמאות ברירת מחדל.

בחודש פברואר 2021, מונה שומטה גיזאו (Shumete Gizaw) לראש הסוכנות.

## קישורים חיצוניים
* 
* 
* 

## הערות שוליים

קטגוריה:ארגוני ביון
קטגוריה:אתיופיה: צבא וביטחון
אריטה

**אריטה** (ביפנית: **有田町**) היא עיר הממוקמת ברובע נישימאצורה, במחוז סאגה, יפן. העיר ידועה בייצור חרסינת אריטה, אחת ממלאכות היד המסורתיות של יפן.

בשנת 2006 אוחדה העיר נישיאריטה, ממחוז נישימאצורה, עם אריטה.

בעיר מתגוררים, נכון לאוקטובר 2020, 18,989 תושבים.

## מוקדי עניין
* מוזיאון הקרמיקה קיושו - תצוגות המוזיאון מכילות אלפי פריטים היסטוריים ומודרניים של חרסינה, וחרסינת אריטה בפרט. המוזיאון ממוקם בתוך פארק, בו שחזור בגודל מלא של ארמון צווינגר בגרמניה, שנבנה בהתאם לארכיטקטורת הבארוק הגרמני של תחילת המאה ה -18.
* פרויקט שימור הבתים באריטה - כולל בתים מתקופת מייג'י. הפרויקט נכלל בפרויקט שימור הבתים ההיסטוריים ביפן.
* מקדש טוזאן - האלמנטים המסורתיים של המקדש, כולל שער הכניסה, הפנסים והפסלים במקום, בנויים כולם מחרסינת אריטה.

## ערים תאומות

## קישורים חיצוניים

* 
* אריטה - עיר חרסינה בת 400 שנה, באתר CNN TRAVEL

## הערות שוליים

קטגוריה:יפן: יישובים
קטגוריה:יישובים שהוקמו ב-2006
מיכאיל יבראייב

**מיכאיל יאקובלביץ' יבראייב** (ברוסית: **Михаил Яковлевич Евраев**; נולד ב-21 באפריל 1971, לנינגרד, רוסיה הסובייטית, ברית המועצות) הוא ממלא מקום מושל מחוז ירוסלבל (מ־12 באוקטובר 2021). שימש כסגן ראש השירות הפדרלי למלחמה במונופולים (2018–2021).

## ביוגרפיה
מיכאיל יבראייב נולד ב-21 באפריל 1971 בלנינגרד, סיים את לימודיו במכון הלנינגרדי לכלכלה. מאוחר יותר קיבל את השכלתו השנייה באוניברסיטת סנקט פטרבורג. בשנים 2004–2012 היה ראש המחלקה של השירות הפדרלי למלחמה במונופולים לבקרה ופיקוח בתחום הנדל"ן, מונופולים מקומיים, דיור ושירותים קהילתיים. מ-11 באוקטובר עד 24 בדצמבר 2012, הוא היה סגן השר לפיתוח אזורי של הפדרציה הרוסית, מ-24 בדצמבר 2012 עד 24 ביולי 2018, שימש כסגן שר התקשורת ותקשורת ההמונים של הפדרציה הרוסית (ממאי 2018 – השר לפיתוח דיגיטלי, תקשורת ותקשורת המונים של הפדרציה הרוסית). מ-27 בנובמבר 2018 עד 12 בפברואר 2021, הוא היה סגן ראש השירות הפדרלי למלחמה במונופולים. ב-12 באוקטובר 2021 מונה למושל מחוז ירוסלבל.

בשנת 1999 הצטרף למפלגת יבלוקו, היה חבר בלשכה הפדרלית של המפלגה (2006–2012).

## קישורים חיצוניים

## הערות שוליים

קטגוריה:פוליטיקאים רוסים
קטגוריה:מחוז ירוסלבל
קטגוריה:רוסים שנולדו ב-1971
מסע בין כוכבים: פרודיג'י – דמויות

## אנושות
#### קתרין ג'יינוויי

דמותה של קפטן קתרין ג'יינוויי (דיבוב: קייט מאלגרו) בסדרה זו היא למעשה הולוגרמת אימונים בת דמותה של ג'יינוויי המקורית. ג'יינוויי ההולוגרפית מלמדת את חברי הצוות הצעירים כיצד לתפעל את הספינה, מחד, ועל ערכי הפדרציה מאידך.

## חייזרים
### צוות היו. אס. אס. "פרוטוסטאר"
#### גווין
גווין (דיבוב: אלה פורנל) היא נערה בת 17 מגזע הוואו נ'אקאט. גווין היא בתו של בעל האוב, המחזיק במושבת הכרייה. היא אינה מרוצה מחייה ומבקשת לצאת ולחקור את הכוכבים, אך אביה מתכנן עבורה תוכניות אחרות ומכשיר אותה לקראת היום שבו תחליף אותו.

#### דאל ר'אל
דאל ר'אל (דיבוב: ברט גריי) הוא בן 17, מורד ודעתן. דאל נשבה בגיל צעיר, ואינו יודע מאיזה גזע הוא או מה הרקע ממנו בא. הוא מחליט להנהיג את צוות הבורחים, ומכריז על עצמו כעל מפקד ה"פרוטוסטאר".

#### רוק-טאהק
רוק-טאהק (דיבוב: ריילי אלאזראקי) היא ילדה בת שמונה מגזע הבריקארי שהוצג עד כה רק בספרות ובקומיקס. רוק טאהק היא מבריקה, ביישנית, רגשנית, תמימה ונהנית מחברת חיות.

#### זירו
זירו (דיבוב: אנגוס אימרי) הוא מדוזיאני, צורת חיים מבוססת אנרגיה וחסרת מבנה מוצק. צורות חיים אחרות שנחשפות למראהו של מדוזיאני מאבדות את שפיות דעתן, ולכן זירו עוטה חליפה המבודדת אותו מהצוות ומאפשרת לו לבצע פעולות שונות. זירו נשבה על ידי בעל האוב שהשתמש בו כנשק וגרם לאסיריו להביט בו במטרה להפוך אותם לעבדים חסרי בינה.

#### ג'נקום פוג
ג'נקום פוג (דיבוב: ג'ייסון מאנזוקס) הוא טלרייטי בן 16. הוא מהנדס כשרוני שמסוגל לתקן את רוב סוגי המנועים, גם אם שיטותיו גסות לעיתים. הוא גס רוח, חובב ויכוחים ובמצב רוח טוב מרבית הזמן.

#### מארף
מארף (דיבוב: די בראדלי בייקר) הוא גוש ג'לטיני שגזעו וגילו לא ידועים. הוא משוחח בקולות וצפצופים לא מובנים לרוב הצוות, ונהנה מאכילה של חלקי הספינה.

### אחרים
#### בעל האוב
בעל האוב (דיבוב: ג'ון נובל) מגזע הוואו נ'אקאט, הוא העריץ הטוטאליטרי המנהל את מושבת הכרייה טארס למורה. הוא מטפח את בתו, גווין כיורשתו, אך אינו חושף בפניה את כל סודותיו.

## רובוטים
#### דרדנוק
דרדנוק (דיבוב: ג'ימי סימפסון) הוא אנדרואיד מתוחכם בעל אינטליגנציה מלאכותית מתקדמת, המשמש כיד ימינו ואיש סודו של בעל האוב המשמש כסוהר הראשי של מושבת הכרייה טארס למורה. הוא נאמן לחלוטין לבעל האוב, חסר מצפון, יעיל ומתוחכם.

#### משגיחים
המשגיחים הם רובוטים המזכירים בצורתם עכבישים. הם משמשים כסוהרים במושבת הכרייה טארס למורה.

*
שורש 200

**שורש 200**, או **מא בּוּ** (בסינית: **麻部**, פיניין: **Má bù**) הוא השורש המאתיים של הכתב הסיני. פירושו "קנבוס" או "פשתן", והוא האחרון מתוך 6 (מתוך סך הכל 214 שורשי הקאנגשי) שורשים המורכבים מאחד-עשר קווים.

במילון קאנגשי יש 34 תווים (מתוך 49,030) שניתן למצוא תחת שורש זה.

## התפתחות

קובץ:麻-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:麻-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:麻-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## וריאנטים

קובץ:麻-mingti-kangxi.svg|שורש 200 במילון הקאנגשי
קובץ:Regular Style CJKV Radical 200 (1).svg|וריאנט נוסף
קובץ:Regular Style CJKV Radical 200 (2).svg|צורה סטנדרטית בסינית מסורתית
קובץ:Regular Style CJKV Radical 200 (3).svg|צורה סטנדרטית ביפנית
קובץ:Regular Style CJKV Radical 200 (4).svg|צורה סטנדרטית בסינית מפושטת


## לקריאה נוספת
* 
* 

## קישורים חיצוניים

* מאגר Unihan - U+9EBB

קטגוריה:שורשים (כתב סיני)
קבוצת השנה ה-25 של ה-NBA

[שמאל|ממוזער|220px|[ביל ראסל, השחקן היחיד שנבחר פה אחד]]
**קבוצת השנה ה-25 של ה-NBA** (באנגלית: **NBA 25th Anniversary Team**) היא רשימה של עשרת השחקנים הבולטים בתולדות ליגת ה-NBA, אשר נבחרה בשנת 1971 לרגל חגיגות 25 שנות קיומה של הליגה. הקבוצה הורכבה לפי עמדות; ארבעה , ארבעה  ושני סנטרים.

פאנל בוחרים, אשר הורכב מעשרה מאמנים, ג'נרל מנג'רים ובעלי קבוצות, בחר תחילה את 25 השחקנים המועמדים לבחירה – עשרה גארדים, עשרה פורוורדים וחמישה סנטרים. לאחר מכן, הוטל על כל שחקן אשר אי פעם היה חבר באחת מחמישיות העונה של ה-NBA לבחור מבין 25 המועמדים את עשרת השחקנים הראויים ביותר. קבוצת השנה ה-25 הורכבה משחקני עבר בלבד, כך ששחקנים בולטים שהיו עדיין פעילים – כגון וילט צ'מברלין, ג'רי וסט ואוסקר רוברטסון – לא היו זכאים להיבחר.

חברי הפאנל אשר בחר את המועמדים, היו רד אאורבך, אדי גוטליב, לס האריסון, פרד שאוס, בוב פיריק, פרד זולנר, נד אייריש, הסקל כהן, דני בייזון ובן קרנר.

23 מתוך 25 המועמדים לקבוצה הוצגו בהיכל התהילה של הכדורסל; השניים שלא חברים בו הם מקס זסלופסקי ובוב פיריק. מבין עשרת חברי הקבוצה הנבחרת, ביל ראסל הוא היחיד אשר נבחר פה אחד. שמונה מבין חברי הקבוצה – ראסל, בוב פטיט, בוב קוזי, ג'ורג' מייקן, פול אריזין, סם ג'ונס, דולף שייס וביל שרמן – נבחרו בשנת 1996 לרשימת 50 השחקנים הגדולים בתולדות ה-NBA.

## רשימת הנבחרים

## רשימת המועמדים הנוספים

## הערות שוליים

קטגוריה:פרסי NBA
דיטיילז

**דיטיילז** (באנגלית: ***Details***) היה ירחון לגברים אמריקאי שפעל ב-1982–2015. אף על פי שמדובר בעיקר במגזין המוקדש לאופנה וללייף סטייל, המגזין הציג גם דיווחים בנושאים חברתיים ופוליטיים רלוונטיים.

## היסטוריה
המגזין הוקם, על ידי אנני פלנדרס, ב-1982. איש העסקים האמריקאי-יהודי, אלן פטריקוף  רכש את המגזין ב-1988, ומאוחר יותר נרכשה על ידי הוצאת קונדה נאסט  ב-2 מיליון דולר. באוקטובר 2000, בעלות המגזין הועברה ל-Fairchild Fashion Media .

## מחלוקת
בדצמבר 2002, הופיע כוכב הפופ האמריקאי ג'סטין טימברלייק על כריכת המגזין, בליווי הטקסט: "האם נוכל לסלוח לג'סטין טימברלייק על כל המוזיקה המחורבנת הזו? היי… לפחות הוא נכנס למכנסיים של בריטני". (במקור: "Can we ever forgive Justin Timberlake for all that sissy music? Hey … at least he got into Britney’s pants"). הכריכה והכותרת הזו הוצגו בדיעבד בסרט התיעודי מ-2021, לשחרר את בריטני, שהדגיש כיצד טימברלייק נהנה מהנרטיב התקשורתי סביב פרידתו מבריטני ספירס, בעוד שספירס עצמה נראתה כסובלת.

ב-2004, פרסם המגזין את הכותרת "הומו או אסייתי?" (במקור: "Gay or Asian?"), שהציג תמונה של גבר מזרח אסייאתי, ו-"טיפים" כיצד להבחין בהבדל. המאמר עורר מחאות והפגנות נגד המגזין על הגזענות וההומופוביה של המאמר, ועל האופן שבו הוא מחק את קיומם של גברים אסיאתיים הומואים.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מגזיני גברים
קטגוריה:מגזיני אופנה
קטגוריה:ארצות הברית: כתבי עת
איידולטור

**איידולטור** (באנגלית: ***Idolator***) הוא אתר אינטרנט ובלוג מוזיקה אמריקאי, שנוצר על ידי רשת הבלוגים Gawker Media  באוגוסט 2006. מאוחר יותר, הבלוג נמכר לרשת הבלוגים Buzz Media. בספטמבר 2016, הבלוג נמכר ל-Hive Media.

מאז עזיבתו של העורך הראשי המקורי, בריאן ראפטרי, ב-2007 ועד לנובמבר 2009, העורכת הראשית של הבלוג הייתה מאורה ג'ונסטון. באפריל 2009, פוטרו מספר תורמים על ידי Buzz Media, למעט כריס מולאנפי, שהציע להמשיך לכתוב את הטור שלו, *100 & Single*, בהתנדבות עד לעזיבתה של ג'ונסטון.

על הבלוג הושמעו מספר ביקורות מעוררי מחלוקת, בין היתר לאחר פוסט שפרסם הבלוג שטען כי המגזין Wired העלה מספר תחזיות שלדעת הבלוג הן לא מדויקות. בטור השנתי של וילג' ווייס, Pazz & Jop, שפורסם בנובמבר 2006, הושמעה ביקורת על הבלוג.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2006
קטגוריה:אתרי מוזיקה
אגנס טירופ

**אגנס ג'בט טירופ** (באנגלית: **Agnes Jebet Tirop**; 23 באוקטובר 1995 – 13 באוקטובר 2021) הייתה אתלטית קנייתית. פעמיים ברציפות זוכת מדליית ארד באליפות העולם (לונדון 2017 ודוחה 2019) בריצת 10000 מטר, רביעית ב (טוקיו 2020) בריצת 5000 מטר ושיאנית העולם בריצת 10 ק"מ (כביש) בריצת נשים בלבד.

## מותה
טירופ נמצאה ללא רוח חיים בביתה באיטן שבקניה ב-13 באוקטובר 2021, כשעל גופה פצעי דקירה. לפי ההודעה הראשונית של איגוד האתלטיקה הקנייתי, טירופ נדקרה לכאורה על-ידי בעלה, אך טענה זו לא אושרה על-ידי המשטרה.

## תארים והישגים

## הישגים

## שיאים אישיים

## קישורים חיצוניים

## הערות שוליים

קטגוריה:שיאני עולם קנייתים: אתלטיקה
קטגוריה:אתלטיות קנייתיות
קטגוריה:רצות באולימפיאדת טוקיו (2020)
קטגוריה:קנייתים שנולדו ב-1995
קטגוריה:קנייתים שנפטרו ב-2021
בית חלבנה ניידיץ

**בית חלבנה ניידיץ** הוא בית היסטורי בפתח תקווה, שהיה ביתו של חלבנה ניידיץ, מראשוני פתח תקווה ומורה בתלמוד תורה של אריה ליב פרומקין ובבית הספר פיק"א.

## תיאור המבנה
חלבנה ניידיץ הגיע לפתח תקווה בשנת 1899 ובנה בה מתחם ובו שלושה מבנים:

* המבנה הגדול בן שתי קומות שנמצא על רחוב חובבי ציון. נבנה בתחילת המאה ה-20. בבית זה שכנו משרדי האחים בן עזר ראב ששיווקו את פירות המושבה. בניין זה שופץ ושוקם בשנת 1994.
* מבנה כורכר וטיט קטן במרכז חצר האחורית, היה ביתו הראשון של חלבנה לפני הבית בן שתי הקומות.
* מבנה כורכר קטן בקצה החצר שימש במשך כמה שנים כביתו של שלמה יצחק שטמפפר, ראש העיר הראשון של פתח תקווה.

## גלריה

קובץ:בית חלבנה ניידיץ 04.jpg
קובץ:בית חלבנה ניידיץ - אתרי מורשת במרכז הארץ 2015 - פתח תקווה (7).JPG
קובץ:בית חלבנה ניידיץ - אתרי מורשת במרכז הארץ 2015 - פתח תקווה (4).JPG
קובץ:בית חלבנה ניידיץ 05.jpg
קובץ:בית חלבנה ניידיץ - אתרי מורשת במרכז הארץ 2015 - פתח תקווה (17).JPG
קובץ:בית חלבנה ניידיץ - אתרי מורשת במרכז הארץ 2015 - פתח תקווה (10).JPG


## קישורים חיצוניים

* אריאל פרוינדליך, '''ימים ראשונים באם המושבות – בעקבות אתרי ראשונים בפתח תקווה''', משרד החינוך, ה'תשע"ג (2013), עמוד 12

קטגוריה:פתח תקווה: מבנים
קטגוריה:אתרי מורשת במחוז מרכז
סידני פריור הול

**סידני פריור הול** (באנגלית: **Sydney Prior Hall**; 18 באוקטובר 1842 – 15 בדצמבר 1922) היה צייר ומאייר בריטי ואחד מהאמנים המובילים בתקופה הוויקטוריאנית המאוחרת.

## ביוגרפיה
בנו של צייר בעלי החיים הארי הול, סידני התחנך בבית ספר פרטי בעל מוניטין.

הוא החליט על קריירה כאמן באוניברסיטת אוקספורד והצטרף לצוות העיתון "הגרפיק", זמן קצר לאחר הקמתו בסוף 1869. הוא ביסס את שמו מיד עם סדרה של רישומים חיים שעשה בחזית בתקופת מלחמת צרפת-פרוסיה. 

כפי שנכתב The Art Journal, רישומיו של בישיבות ועדת פארנל היו בין ההישגים הטובים ביותר שלו בתחום העיתונות הגרפית: "הוא היה בבית המשפט כל הזמן, מתעד בעיפרון חושפני ומהיר ולא החמיץ שום דבר."

הוא אייר מספר ספרים, ביניהם "ימי בית הספר של טום בראון" (מקמילן, 1885) ו"טום בראון באוקספורד" מאת תומאס יוז.

הול התחתן עם אמה הולנד, בשנת 1877. נולד להם בן, הנרי ר' הול (1873–1930), שהפך לעובד מחלקת העתיקות המצריות והאשוריות במוזיאון הבריטי.

לאחר מות אשתו הראשונה, נישאה הול לציירת מרי גו (1851–1929), בשנת 1907.

הול נפטר בביתו בלונדון ב-15 בדצמבר 1922.

## גלריה

File:Order of the Garter investiture of King Haakon VII of Norway, by Sydney Prior Hall.jpg

File:Marriage of Princess Margaret of Connaught to Prince Gustavus Adolphus of Sweden, by Sydney Prior Hall.jpg

File:The Royal Barge at Lisbon (1876) - Sydney Prior Hall.png

File:Joseph ('Joe') Chamberlain; Arthur James Balfour, 1st Earl of Balfour by Sydney Prior Hall.jpg

## קישורים חיצוניים

## הערות שוליים

קטגוריה:ציירים בריטים
קטגוריה:מאיירים בריטים
קטגוריה:בריטים שנולדו ב-1842
קטגוריה:בריטים שנפטרו ב-1922
הסקל כהן

**הסקל כהן** (באנגלית: **Haskell Cohen**; 12 במרץ 1914 – 28 ביוני 2000) היה מנהל הפרסום של ליגת ה-NBA במהלך שנות החמישים שנות השישים. יוזם משחק האולסטאר של ה-NBA. נכנס ליד לאיש הספורט היהודי על תרומתו המשתמשכת לכדורסל.

## קריירה
כהן הצטרף לליגת ה-NBA כמנהל הפרסום של הליגה בשנת 1951, לצידו של מוריס פודולוף, ששימש כנציב הליגה. באותו הזמן עולם הכדורסל בארצות הברית סבל מצילה של פרשת הורדת הנקודות בליגת התיכונים. הוא הציע לקיים את משחק האולסטאר בו ייקחו חלק מיטב השחקנים בליגה, בדומה למשחק האולסטר של ליגת הבייסבול. פודולוף ומרבית בעלי הקבוצות בליגה היו פסימיים וחששו שהרעיון לא יצליח ויפגע בתדמית הליגה. וולטר בראון, הבעלים של קבוצת בוסטון סלטיקס, התלהב מהרעיון והסכים לארח את המשחק הראשון, תוך הבטחה שיכסה באופן אישי את כל ההפסדים הכספיים מהאירוע, במידה ויהיו כאלה. האירוע הראשון התקיים ב-2 במרץ 1951 בבוסטון גארדן וזכה להצלחה גדולה. 10,094 צופים הגיעו לאולם, לעומת ממוצע צופים עונתי של כ-3,500 איש במשחק. מאז הפך האירוע לחלק קבוע מעונת המשחקים.

לפני שהצטרף כהן ל-NBA הוא שיש ככתב ב"פיטסבורג קורייר" ושימש כסקאוט של קבוצת הכדורסל של אוניברסיטת דוקיין. כסקאוט גילה את פלטשר ג'ונס, שהפך לשחקן כדורסל מקצועני ובהמשך לרופא. בשנת 1958 חבר ג'ונס לכהן ויחד עם הכדורסלן ג'ק טוויימן ואיש העסקים מילטון קוטשר יזמו את משחק ההוקרה למוריס סטוקס. מטרת הערב הייתה לגייס כסף עבור סטוקס שסבל משיתוק עקב פגיעת ראש שספג במהלך משחק כדורסל. המשחק הפך למסורת שנתית בה לקחו חלק הכוכבים הגדולים של הליגה במטרה לגייס כספים לטובת צרכים שונים של שחקנים שפרשו.

לאחר הקמת מדינת ישראל את "הוועד האמריקאי למען ספורט בישראל". הוועד מימן את השתתפותם של הספורטאים האמריקאיים באירועי ההמכביה. בין השנים 1961–1969 שימש כיושב ראש הוועד. בשנת 1981 מונה ליושב ראש הראשון של ועדת הבחירה ל"היכל התהילה של הספורטאים היהודים". הוא שימש בתפקיד עד לשנת 1989. בשנת 1991 נכנס להכיל התהליה על תרומתו המתמשכת ועל תרומה מיוחדת לספורט.

שימש במשך 17 שנים כעורך הספורט של סוכנות הידיעות היהודית (JTA), היה בחבר הנאמנים של היכל התהילה של הכדורסל, חבר ועד הכדורסל האלומיפי האמריקאי וארגון הכדורסל החובבני בארצות הברית.

## חיים אישיים
כהן נולד למשפחה יהודית בווסטר, מסצ'וסטס. סיים תואר בעיתונאות באוניברסיטת בוסטון.

ב-28 ביוני 2000 נפטר בביתו בפורט לי, ניו ג'רזי בגיל 86. השאיר אחריו 2 בנות, 3 נכדים ו-21 נינים.

## הערות שוליים

קטגוריה:אמריקאים ילידי מסצ'וסטס
קטגוריה:ווסטר: אישים
קטגוריה:חברי היכל התהילה של הספורטאים היהודים: אמריקאים
קטגוריה:עסקני כדורסל יהודים
קטגוריה:עסקני כדורסל אמריקאים
קטגוריה:בוגרי אוניברסיטת בוסטון
קטגוריה:אמריקאים שנולדו ב-1914
קטגוריה:אמריקאים שנפטרו ב-2000
מושל מחוז ירוסלבל

**מושל מחוז ירוסלבל** הוא נושא המשרה הגבוה ביותר במחוז ירוסלבל, עומד בראש מחוז ירוסלבל. עד 2012, שימש גם במקביל כראש ממשלת מחוז ירוסלבל בשנת 2012.

המשרה נוצרה ב־3 בדצמבר 1991. המושל נבחר בבחירות ישירות כל 5 שנים.

המושל הנוכחי, מיכאיל יבראייב, מונה לממלא מקום ב־12 באוקטובר 2021.

## סמכויות
סמכויותיו של מושל המחוז מוסדרות בסעיף 40 לאמנת מחוז ירוסלבל, לפיהן המושל:
* מייצג את מחוז ירוסלב בפני גופי ממשל פדרליים, גופים ממשלתיים של גופים אחרים של הפדרציה הרוסית, גופי שלטון מקומי וניהול יחסי כלכלה, תוך זכות לחתום על חוזים והסכמים מטעם מחוז ירוסלבל;
* קובע את הכיוונים העיקריים של מדיניות ממשלת מחוז ירוסלבל;
* מפרסם חוקים, מאשרם על ידי חתימה או דוחה חוקים שאומצו על ידי הדומה המחוזית של ירוסלבל;
* מגיש לדומה המחוזית דוח"ות שנתיים על תוצאות פעילות ממשלת מחוז ירוסלבל;
* בעל זכות לדרוש כינוס של ישיבה יוצאת דופן של הדומה המחוזית, וכן לכנס את הדומה המחוזית שזה עתה נבחרה לישיבה הראשונה לפני המועד האחרון שנקבע באמנה;
* יש לו את הזכות להשתתף בעבודת הדומה בהצבעה מייעצת;
* לשלוח לדומה המחוזית את חוות הדעת הרשמית על המועמד המוצע למינוי לתפקיד התובע של מחוז ירוסלבל;
* לשלוח לדומה המחוזית הצעה על מועמד למשרת ראש ממשלת מחוז ירוסלבל;
* ממנה ומפטר את ראש ממשלת מחוז ירוסלבל, סגני המושל, סגני ראש הממשלה וראשי גופים של ממשלת מחוז ירוסלבל;
* מרכיב את ממשלת אזור ירוסלב, מקבל החלטה על התפטרות הממשלה;
* קובע את הרכב את מטה הממשלה;
* קובע את מבנה הרשויות המבצעות של מחוז ירוסלבל;
* נותן הוראות מחייבות לממשלת מחוז ירוסלבל ולחבריה, לגופים אחרים של המחוז;
* יש לו את הזכות לבטל את החלטות ממשלת מחוז ירוסלבל ותקנות משפטיות של גופים אחרים במחוז ירוסלבל;
* מבטיח את תיאום הפעילות של רשויות ממשלת מחוז ירוסלבל עם רשויות מדינה אחרות במחוז ירוסלבל, ובהתאם לחקיקה הרוסית, יכול לארגן את שיתוף הפעולה של הרשויות המחוז עם הממשלה הפדרלית, גופי השלטון המקומי ועמותות ציבוריות;
* מעניק פרסים מטעם מחוז ירוסלבל;
* מפעיל סמכויות אחרות בהתאם לחוקים הפדרליים, לאמנת המחוז ולחוקי מחוז ירוסלבל.

## מושלי מחוז ירוסלבל

## קישורים חיצוניים
* 

## הערות שוליים

קטגוריה:1991 בברית המועצות
קטגוריה:מחוז ירוסלבל
קטגוריה:ראשי סובייקטים פדרליים של רוסיה
שורש 141

**שורש 141** או **הוּ בּוּ** (בסינית: **虍部**, פיניין: **Hū bù**) הוא השורש המאה ארבעים-ואחד של הכתב הסיני. פירושו "**[[טיגריס]]**" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי ישנם 114 תווים (מתוך 49,030) שניתן למצוא תחת שורש זה.

## התפתחות

קובץ:虍-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:虍-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:虍-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:虍-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+864D

קטגוריה:שורשים (כתב סיני)
פאל טנצר

**פאל טנצר** (בהונגרית: **Tenczer Pál**; נאג'ביום, 11 באפריל 1836 – בודפשט, 6 בפברואר 1905) היה פוליטיקאי, עיתונאי, עורך עיתון יהודי-הונגרי.

## ביוגרפיה
### קריירה
פאל טנצר נולד במשפחה יהודית, למד בעיר קסטהיי ובפשט. הוא התכונן לקריירת הוראה. הוא גם לימד זמן מה, אך כאשר החיים הלאומיים ההונגריים התעוררו בשנת 1861, הפך טנצר לאחד מהתומכים הנלהבים של הלאומיות ההונגרית וניסה להעיר את הרעיון הלאומי, במיוחד בקרב הנוער היהודי. ביחד עם עזרתם של אחרים הקים את ההתאחדות היהודית ההונגרית ובמשך תקופה ארוכה היה חבר מערכת ומאוחר יותר העורך הראשי של העיתון "היהודי ההונגרי", עיתון הקהילה היהודית. שם החל לעבוד כעיתונאי והפך את העיתון כשופר של יהדות הונגריה למען האמנציפציה (שוויון זכויות) של היהודים בהונגריה. בקונגרס היהודי ההונגרי בשנים 1868–1869 (הקרע ביהדות הונגריה) ייצג טנצר את נפת קסטהיי.

### בפוליטיקה
הוא הצטרף למפלגה הפרוגרסיבית מהקמתה. במהלך הקונגרס הוציא אלבום ובו ביוגרפיות ודיוקנאות של כל חברי הקונגרס. הוא נבחר לדירקטוריון של הקהילה היהודית של פשט. בשנת 1876 ייסד את העיתון Neues Politisches Volksblatt (עיתון בשפה הגרמנית בבודפשט שטנצר ייסד בהיותו חבר מועצת העיר בודפשט. הגיליון הראשון הופיע ב-15 באוקטובר 1877) טנצר היה העורך הראשי של העיתון במשך 18 שנה. טרזווארוש, רובע 6 של בודפשט שרבים מתושביו היו יהודים, שבה הפך טנצר בעל השפעה רבה, בחרה בו הן למועצת הרובע והן למועצת העיר. במהלך הבחירות לפרלמנט בטרזווארוס, הייתה לו תמיכה גדולה להיבחר לאספה הלאומית. טנצר עצמו השתייך תחילה למפלגת פרנץ דיאק ומאוחר יותר למפלגה הליברלית. הוא השתתף בניהול כמה ארגוני צדקה בבודפשט, היה חבר בדירקטוריון של "בנק החיסכון של בודפשט" וב"חברת המשכנתאות הלאומית" והיה חבר גם בוועדת הפיקוח של "חברת מבשלות הבירה". הוא היה נשיא ועדת החינוך של הרובע השישי. בשנת 1898 ב-28 בנובמבר קיבל את צלב האבירים של מסדר פרנץ יוזף.

## כתביו
* אלבום, עוך והוציא לאור. פשט, 1869. שתי חוברות.
* זכרונותיו של פאל טנצר. נכתב על ידי טוויש. בודפשט, 1896. (איך עשיתי את הפשרה האוסטרו-הונגרית של 1867. איך ביצעתי את המיזוג (הערים בודה ופשט) בשנת 1875. איך גרמתי לדיולה ורהאווי למות מבחינה מוסרית. כמה הצלחתי להשאיר את מיהאי מונקאצ'י בבית. למה מלאו לי 60 השנה. איך הצלתי את הונגריה מהמהפכה. מדוע לא הצבעתי בעד הלוואת חמישים מיליון עבור בירת הונגריה).

## לקריאה נוספת
* יוז'ף סיניאי: חייהם ויצירותיהם של סופרים הונגרים
* אינדקס ביוגרפי הונגרי
* לקסיקון יהודי הונגרי. 1929. פטר אויווארי. פאל טנצר
*מחייו של פאל טנצר. הספרייה הלאומית של ישראל
*ביוגרפיה של פאל טנצר, באתר Arcanum
* תמונתו של פאל טנצר בצעירותו
*פאל טנצר ב-unionpedia
*ביוגרפיה של פאל טנצר ב-OBL 
## קישורים חיצוניים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:פוליטיקאים יהודים הונגרים
קטגוריה:סופרים יהודים הונגרים
קטגוריה:חברי מסדר פרנץ יוזף
קטגוריה:הונגרים שנולדו ב-1836
קטגוריה:הונגרים שנפטרו ב-1905
משה פרל

**משה פרל** (נולד ב-10 במאי 1960) הוא מנהל המכון לבנקאות ותיווך פיננסי ע"ש ויקי וג'וזף ספרא, מרצה בפקולטה לניהול באוניברסיטת תל אביב, סופר ופובליציסט. עד שנת 2019 כיהן בתפקיד מנכ"ל איגוד הבנקים בישראל, ולפני תפקידו זה היה מבכירי העיתונאים הכלכליים בישראל.

## ביוגרפיה
פרל נולד בחיפה, בנם של רבקה ודב פרל.סיים לימודיב בבית הספר המקצועי תיכוני בסמ"ת במגמת מכשור ובקרה. סיים תואר ראשון בחוג לקולנוע וטלוויזיה, ותואר שני במנהל עסקים, שניהם באוניברסיטת תל אביב. בנוסף, הוא בוגר תוכנית מיוחדת ללימודי תקשורת באוניברסיטת ניו-יורק (NYU) וקורס גישור במסגרת לשכת עורכי הדין.

בשנת 1984 החל את הקריירה העיתונאית שלו בעיתון "חדשות". שימש כתב לענייני משפט ובהמשך כתב פרלמנטרי לענייני כלכלה. בשנת 1992 עבר לעיתון "מעריב", שימש ראש דסק במערכת הכלכלית ובהמשך מונה לעורך הכלכלי הראשי של העיתון ופרשנו לענייני כלכלה וחברה.

במסגרת עבודתו העיתונאית ייסד, ערך והגיש את מגזין הרדיו "התוכנית הכלכלית" בגלי צה"ל, ושימש פרשן כלכלי בחברת החדשות של ערוץ 10 ובתוכניות טלוויזיה שונות.

בשנת 2003 פרסם בהוצאת "כתר" את ספרו הראשון, "בעיניים פקוחות", שעוסק ביחסי הגומלין בין הפוליטיקה לבין הכלכלה. הספר מתאר את מנגנוני ההרס העצמי של המשק הישראלי בדגש על מדיניות פופוליסטית שפוגעת בשכבות החלשות במסווה של סיוע להן, ועל האופן שבו קבוצות אינטרס כלכליות פועלות בישראל.

בתחילת שנת 2007 מונה לתפקיד מנכ"ל איגוד הבנקים, וכיהן בתפקיד 12 שנים. במהלך כהונתו ספג ביקורת על עלות השכר הגבוהה שלו, וכן היה אחד מהאנשים נגדם פעל גוף המחאה החברתי "באים לבנקאים".

מאז פרישתו מאיגוד הבנקים הוא מנהל את מכון המחקר "המכון לבנקאות ותיווך פיננסי ע"ש ויקי וג'וזף ספרא" בפקולטה לניהול באוניברסיטת תל אביב, מרכז את התוכנית ללימודי "עסקים, רגולציה ותקשורת" במסגרת התמחות אסטרטגיה בתואר MBA, ומרצה בפקולטה.

במקביל לפעילותו האקדמית הוא מפרסם טורי פובליציסטיקה בידיעות אחרונות.

בשנת 2021 פרסם את ספרו השני, "מסע בשביל הכסף", בו הוא עוסק בהשפעת הכסף על עיצוב העולם.

## חיים אישיים
פרל נשוי לאורית ואב ליובל, יעל ורוני.

## פעילות ציבורית
* יושב ראש "מרכז הספר והספריות בישראל".

## קישורים חיצוניים

*  הוועידה הכלכלית, כלכליסט, סרטון ביוטיוב, 28 באוגוסט 2013
*

## הערות שוליים

קטגוריה:סגל חדשות
קטגוריה:סגל מעריב
קטגוריה:בוגרי אוניברסיטת תל אביב: קולנוע וטלוויזיה
קטגוריה:סגל הקריה האקדמית אונו
קטגוריה:סגל אוניברסיטת תל אביב: ניהול
קטגוריה:סופרים ישראלים
קטגוריה:ישראלים שנולדו ב-1960
קטגוריה:בוגרי בסמ"ת
BBC Radio 1's Live Lounge 2016

***BBC Radio 1's Live Lounge 2016*** הוא אלבום אוסף, המורכב הן מגרסאות כיסוי והן משירים מקוריים, שבוצעו בתוכנית הלייב לאונג' של קלרה אמפו. האלבום יצא ב-17 בנובמבר 2016, והוא ה-12 בסדרת אלבומי לייב לאונג'. בסמוך ליציאתו, הגיע האלבום למקום השישי במצעד האייטונס הבריטי ובהמשך, עלה למקום השלישי.

## רשימת רצועות

## מיקומי שיא

## קישורים חיצוניים

* ''BBC Radio 1's Live Lounge 2016'' באתר BBC Radio 1

## הערות שוליים

קטגוריה:אלבומי הופעה מ-2016
קטגוריה:לייב לאונג'
קטגוריה:אלבומי גרסאות כיסוי
קטגוריה:אלבומי חברת יוניברסל מיוזיק גרופ
קטגוריה:אלבומי חברת סוני מיוזיק אנטרטיינמנט
אסמאעילה סאר

**אסמאעילה סאר** (בצרפתית: **Ismaïla Sarr**; נולד ב-25 בפברואר 1998 בסן-לואי שבסנגל) הוא כדורגלן סנגלי המשחק בעמדת קשר הכנף בקבוצת קריסטל פאלאס ובנבחרת סנגל.

## קריירת מועדונים
סאר החל את הקריירה המקצוענית שלו במץ מליגת העל הצרפתית, במדיה ערך 31 הופעות ליגה והבקיע חמישה שערים.

ב-26 ביולי 2017 חתם סאר בסטאד רן, גם היא מליגת העל הצרפתית. הוא שיחק במועדון במשך שתי עונות, בהן ערך 59 הופעות ליגה והבקיע 13 שערים.

ב-8 באוגוסט 2019 חתם סאר על חוזה לחמש עונות בווטפורד מהצ'מפיונשיפ.

ב-24 ביולי 2023 חזר לצרפת וחתם באולימפיק מרסיי.

ב-1 באוגוסט 2024, סאר חזר לפרמייר ליג, וחתם בקריסטל פאלאס.

## קריירה בינלאומית
ב-3 בספטמבר 2016 ערך סאר את הופעת הבכורה שלו בנבחרת סנגל, בניצחון 0–2 על נבחרת נמיביה במסגרת מוקדמות גביע אפריקה לאומות 2017. ב-8 בינואר 2017 הבקיע את שער הבכורה שלו בנבחרת, בניצחון 1–2 על נבחרת לוב במשחק ידידות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## תארים
;סטאד רן
* הגביע הצרפתי: 2018/2019
**קריסטל פאלאס**

* הגביע האנגלי: 2024/2025
* מגן הקהילה: 2025
;נבחרת סנגל
;* גביע אפריקה לאומות 2021
;* גביע אפריקה לאומות 2025

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני מץ
קטגוריה:כדורגלני סטאד רן
קטגוריה:כדורגלני ווטפורד
קטגוריה:כדורגלני אולימפיק מרסיי
קטגוריה:כדורגלני קריסטל פאלאס
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:סנגלים שנולדו ב-1998
אריאלה בהלול-דימנד

שמאל|ממוזער|250px|אריאלה בהלול-דימנד, 2021
**אריאלה בהלול-דימנד** (נולדה ב-8 בפברואר 1956) היא סופרת ומשוררת ישראלית. היא ניהלה את בית הספר הפתוח בחיפה במשך 21 שנה.

## ביוגרפיה
בהלול-דימנד נולדה בחיפה לבקי בהלול לבית עבאדי, וליוסף בהלול, שכיהן כנשיא בית המשפט המחוזי בנצרת. היא בוגרת בית הספר תיכון עירוני ה', בעלת תואר ראשון בספרות עברית וחינוך, ותואר שני במנהל החינוך ותוכניות לימודים, שניהם מטעם אוניברסיטת חיפה.

בהלול-דימנד היא בוגרת סדנאות כתיבה, ביניהן הסדנה של יעקב בסר. שיריה פורסמו בכתבי העת עתון 77 ומאזניים. פרסמה ארבעה ספרים. שני רומנים, ספר שירה וספר בו כינסה את האימיילים שכתבה לצוות המורות והמורים שלה כשהייתה מנהלת בית ספר.

במשך שנים שימשה כמורה ומחנכת בבתי ספר יסודיים בירושלים, בית-שמש וחיפה, והייתה מרצה במכללה האקדמית גורדון. בשנת 1995 התמנתה להיות מנהלת בית הספר הפתוח ע"ש בארי בחיפה, וניהלה אותו במשך עשרים ואחת שנים. בהלול-דימנד הצעידה את בית הספר להישגים רבים. בשנים בהן ניהלה את בית הספר הוא התרחב, ועבר ממקום מושבו בשכונת הדר הכרמל אל שכונת נווה שאנן, נפתחו בו חטיבה צעירה (מערכת גנים בבית הספר) וחטיבת ביניים, ומספר התלמידים בו צמח מ-65, בראשית כהונתה, ל-540 עם סיומה בשנת 2015.

מאז פרישתה מניהול בית-הספר בהלול-דימנד מלווה מנהלים וצוותי מורים בתחומי פדגוגיה שונים, ומתנדבת בקהילה בתחומי חינוך וחברה.

בהלול-דימנד נשואה לעמי דימנד, ואם לרועי והדר.

## ספריה
* נוצה אחר נוצה קדח האור, הוצאת עיתון 77. (שירה) (1996).
* דויד ובת דודו, הוצאת עיתון 77. (רומן) (2013).
* בתנאי שתבואי, הוצאת גוונים. (רומן) (2016).
* אי של מילים, הוצאת אופיר ביכורים. (מיילים שנכתבו למורי בית הספר) (2017).

## לקריאה נוספת
* אריאלה בהלול-דימנד ב"החיפאים" - לקסיקון אישים ודמויות בחיפה בעריכת שי חורב
* על נוצה אחר נוצה קדח האור - יעקב בסר, (1996). "הכתיבה היא ההקשבה לקול האחר שבתוכי", משא, ינואר 1996.
* על נוצה אחר נוצה קדח האור - שמעון אדף, (1996). "על מגע ועל חוסר נגיעה", עיתון 77, גיליון 194, עמ' 7.
* על דויד ובת דודו - אדיבי-שושן, אסתי, (2013). "הגוף שלי חיכה למילים", עיתון 77, גיליון 369–370.
* על בתנאי שתבואי - אדיבי-שושן, אסתי, (2016). "להיכנס לים ולחפש דווקא מערבולות", עיתון 77, גיליון 390.

## קישורים חיצוניים

* אריאלה בהלול-דימנד, לקסיקון הספרות העברית החדשה
* אריאלה בהלול-דימנד, באתר סימניה
* השאלון עם אריאלה בהלול-דימנד, מחברת הספר "בתנאי שתבואי", קורא בספרים מגזין ספרות
* ראיון בזום על כתיבתה באגודת הסופרים מרץ 2021.
* ראיון על הרומן דוד ובת דודו בתוכנית "הדרן" עם דייוויד עזרן ברדיו קול רגע אוגוסט 2013.
* ראיון על הרומן דוד ובת דודו באתר דני ספרים.
* ראיון על הספר אי של מילים ברדיו אורנים. מראיין: מוטי גרנר.2018.
* השיר "כבר זמן" בעיתון האינטרנטי סלונט פברואר 2021.

## הערות שוליים

קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:מנהלי בתי ספר ישראלים
קטגוריה:משוררות ישראליות
קטגוריה:משוררות כותבות עברית
קטגוריה:משוררים ישראלים
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:בוגרות תיכון עירוני ה' (חיפה)
קטגוריה:בוגרי תיכון עירוני ה' (חיפה)
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראלים שנולדו ב-1956
קטגוריה:ישראליות שנולדו ב-1956
הד (סרט)

**הד** הוא סרט דרמה ישראלי שיצא לאור בשנת 2018 ובוים על ידי עמיקם קובנר ואסף שניר.

## עלילה
אבנר הנשוי לאלה והורה לשני ילדים חושד שאשתו אלה בוגדת בו. הוא מצותת לשיחותיה. לאחר מכן אלה נהרגת בתאונת דרכים. גם לאחר מותה אבנר מנסה לאתר מיהו המאהב שהוקלט בשיחותיה.

## שחקנים
* יורם טולדנו - אבנר, מהנדס מנהרות במקצועו
* יעל אבקסיס - אלה, בעלת קליניקה פסיכיאטרית, רעייתו של אבנר
* צחי הלוי - עמיתו לעבודה של אבנר
* גורי אלפי - עורך דין לענייני משפחה

## קישורים חיצוניים

* 
* 
* 

קטגוריה:סרטים בעברית
קטגוריה:סרטי דרמה ישראליים
קטגוריה:סרטי 2018
קטגוריה:סרטים ישראליים משנת 2018
אחמד סוהיל

**אחמד סוהיל סאבר אל-חמוונדי** (בערבית: **أحمد سهيل صابر الحموندي**, בתעתיק: **אחמד סוהיל צאבר אלחמונדי**; נולד ב-8 בפברואר 1999 בעיראק) הוא כדורגלן קטרי יליד עיראק המשחק בעמדת הבלם בקבוצת אל-ערבי מליגת העל הקטרית, בהשאלה מא-סד, ובנבחרת קטר.

## חיים אישיים
סוהיל הוא בנו של כדורגלן נבחרת עיראק לשעבר, סוהיל סאבר. אחיו הוא הכדורגלן ראמי סוהיל.
## קריירת מועדונים
סוהיל החל את הקריירה המקצוענית שלו בא-סד מליגת העל הקטרית. ב-19 בנובמבר 2017 ערך את הופעת הבכורה שלו במועדון, בניצחון 1–4 על אום סלאל במסגרת המחזור השמיני בליגה לעונת .

ב-1 בדצמבר 2018 הושאל סוהיל למשך חצי עונה לאל-אהלי, גם היא מליגת העל הקטרית. הוא ערך שש הופעות ליגה במועדון, בהן הבקיע שער אחד. בעונת  הושאל למשך עונה לאל-וכרה מליגת העל הקטרית, במדיה ערך 13 הופעות ליגה.

בעונת  שיחק סוהיל בא-סד, וזכה עמה באליפות קטר.

ב-9 בספטמבר 2021 הושאל למשך עונה אחת לאל-ערבי מליגת העל הקטרית.

## קריירה בינלאומית
ב-4 ביולי 2021 ערך סוהיל את הופעת הבכורה שלו בנבחרת קטר, בניצחון 0–1 על נבחרת אל סלוודור במשחק ידידות.

הוא היה חלק מסגל הנבחרת לטורניר גביע הזהב 2021, אך לא זכה לשחק בטורניר.

## תארים
;א-סד
* אליפות קטר (1): 2020/2021
* גביע הליגה הקטרית (1): 2019/2020
* גביע אמיר קטר (1): 2020
* הגביע הקטרי (1): 2021

## קישורים חיצוניים

## הערות שוליים

קטגוריה:כדורגלנים קטרים
קטגוריה:בלמי כדורגל קטרים
קטגוריה:כדורגלני א-סד
קטגוריה:כדורגלני אל-אהלי (דוחה)
קטגוריה:כדורגלני אל-וכרה
קטגוריה:כדורגלני אל-ערבי (קטר)
קטגוריה:כדורגלני נבחרת קטר
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:קטרים שנולדו ב-1999
פליקס אודווקאי

**פליקס אוהיס אודווקאי** (בגרמנית: **Felix Ohis Uduokhai**; נולד ב-9 בספטמבר 1997 באנאברג-בוכהולץ שבגרמניה) הוא כדורגלן גרמני המשחק בעמדת הבלם בקבוצת בשיקטש מליגת העל הטורקית בכדורגל.

## קריירת מועדונים
אודווקאי גדל במחלקת הנוער של מינכן 1860, ובעונת  שיחק עם הקבוצה הבוגרת של המועדון במסגרת הבונדסליגה השנייה.

בחודש יוני 2017 חתם אודווקאי על חוזה לחמש עונות בוולפסבורג מהבונדסליגה.

ב-28 באוגוסט 2019 הושאל אודווקאי למשך עונה אחת לאאוגסבורג מהבונדסליגה.

ב-4 ביוני 2020 חתם אודווקאי באאוגסבורג באופן קבוע.

בקיץ 2024 הושאל אודוואקאי מאאוגסבורג לבשיקטש לעונה אחת, עם אופציה לרכישה.

## קריירה בינלאומית
אודווקאי שיחק בנבחרות הצעירות של גרמניה. אודווקאי רשאי לייצג את נבחרת גרמניה או את נבחרת ניגריה. ב-6 בנובמבר 2020 זומן לראשונה לסגל נבחרת גרמניה הבוגרת.

אודווקאי היה חלק מסגל נבחרת גרמניה לטורניר הכדורגל באולימפיאדת טוקיו בשנת 2020, וערך שלוש הופעות בטורניר, בהן הבקיע שער אחד.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני מינכן 1860
קטגוריה:כדורגלני וולפסבורג
קטגוריה:כדורגלני אאוגסבורג
קטגוריה:כדורגלני בשיקטש
קטגוריה:כדורגלנים גרמנים באולימפיאדת טוקיו (2020)
קטגוריה:גרמנים שנולדו ב-1997
נאג'ביום

**נאג'ביום** (בהונגרית: **Nagybajom**) היא עיר במחוז שומוג', בנפת קאפושוואר.

## מיקום
היישוב ממוקם בחלק המרכזי של מחוז שומוג', לאורך הכביש הראשי 61, כמעט אותו מרחק מאגם בלטון ומנהר הדראווה, 25 קילומטרים מערבית לקאפושוואר. בקרבת היישוב עובר קו הרכבת MAV מס' 41 דומבובאר-ג'קניש, שהיא אחת מנקודת העצירה, אך התחנה נמצאת ביאקו בערך 6 קילומטרים מדרום לנאג'ביום.

## מקור השם
השם בא מהתקופה של ממלכת הונגריה (1000–1301)*,* מלכי בית ארפד. השם Baj או Bajan היה פירושו אז "עשיר".

## היסטוריה
שם היישוב הוזכר בצורת Boyon ב-1297 ו-Boyun ב-1357. בין השנים 1332–1337 היישוב הוזכר גם במרשם המעשרות של האפיפיור, כך שבאותה עת כבר הייתה לו קהילה. בשנים 1434–1435 היישוב היה בבעלות הרוזנים של נג'מארטון (פרקנו).

ב-11 בנובמבר 1800 הכפר נבזז ונהרס על ידי קבוצת של מורדים שהרסו אז גם את רוב יישובי המחוז. מגפת הכולרה הרסה את המקום ב-1855, שאז כ-200–300 אנשים מתו ממנה. עד אמצע המאה ה-19, היישוב נחשב לכפר ובשנת 1859 הוא הפך לעיר שוק של אלפיים עד שלושת אלפים תושבים. בשנת 1870 כבר היו 4,000 תושבים, והיה היישוב השלישי בבגודלו במחוז. עדות לחוסן כלכלי וחברתי של היישוב היה ששלוש עדות דתיות שונות, הקתולית, הקלוויניסטית והיהודית, קיימו בתי ספר יסודיים נפרדים.

## אתרים בעלי חשיבות
* בעיר מקננות כשלושים זוגות חסידות מדי שנה. בשנת 1996 זכה נאג'ביום בתואר "כפר חסידות אירופי". בשנת 2008 אירחה נאג'באיום את המפגש החמישי של רשת יישובי החסידות האירופית.
* אחוזת שרקוזי.

## קהילה יהודית

יהודים מתועדים בנאג'ביום מ-1746. הם ישבו שם בחסות הרוזן סצ'ני (SZÉCHÉNYI). רובם עסקו במסחר, מיעוטם במלאכה. הקהילה התארגנה בסוף המאה ה-18. אחרי הקונגרס היהודי ההונגרי ב-1868–1869 (הקרע ביהדות הונגריה) בחרה הקהילה בזרם ה"סטטוס-קוו", כלומר נשארה במתכונתה שלפני הקונגרס. במקום היו חברה קדישא ובית ספר יהודי. בשנת 1930 נמנו בקהילה 112 יהודים.

### תקופת השואה
עוד לפני פרוץ מלחמת העולם השנייה, חוקקה ממשלת הונגריה הפרו-גרמנית את "החוקים היהודיים" (1938) ובהמשך את החוק היהודי השני והחוק היהודי השלישי, שהטילו מגבלות על יהודי הונגריה ופגעו בזכויותיהם, ברכושם ובפרנסתם.
במרץ 1944 נכנס הצבא הגרמני להונגריה (מבצע מרגרטה). כמה שבועות לאחר מכן הובלו יהודי נאג'ביום לגטו שהוקם בקאפושוואר, משם גורשו לאושוויץ. אחר המלחמה חזרו לעיירה 15 ניצולים. חיי הקהילה לא חודשו וב-1947 הוכרזה הקהילה רשמית כמבוטלת. ב-1956 כבר לא היה אף יהודי אחד בנאג'ביום.

## תושבים מפורסמים
* **[[פאל טנצר]]** (בהונגרית: **Tenczer Pál** נאג'ביום, 11 אפריל 1836 – בודפשט, 6 בפברואר 1905) היה פוליטיקאי, עיתונאי, עורך עיתון יהודי-הונגרי.
***[[אלברט ג'רג'אי]],** מקודם **שלזינגר** עד 1901, (בהונגרית: **Gyergyai Albert**; נאג'ביום, 20 בינואר 1893 – בודפשט, 7 ביולי 1981) היה היסטוריון ספרות יהוד-הונגרי, פרופסור באוניברסיטה, סופר, מתרגם.

## ראו גם
* אתר האינטרנט של העיר Nagybajom
* אוסף הקישורים הגדולים של נאג'ביום
* הצופה של נאג'ביום

## לקריאה נוספת
* Alajos Mikóczi - László Solymosi: The *History of Nagybajom* ; הקדמה אלברט גיירג'אי; הוועד הפועל של המועצה המשותפת של נאג'ביום, קאפושוואר, 1979
* שמו בורובסקי: מחוז שומוג'

## קישורים חיצוניים

* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז שומוג'
2018 בפיג'י

אירועים בשנת **2018 ב[[פיג'י]]**.

## הנהגה
* **[[נשיא פיג'י|נשיא]]**: ג'ורג' קונורוט
* **[[ראש ממשלת פיג'י|ראש ממשלה]]**: פרנק ביינימראמה

## אירועים
שמאל|ממוזער|225x225px|הציקלון גיטה בעוצמת שיא מדרום לפיג'י ב-14 בפברואר
* 13 בפברואר – פיג'י נפגעת על ידי הציקלון גיטה
* 14 בנובמבר – נערכות הבחירות הכלליות של פיג'י

## אנשים שנפטרו
* 27 בינואר – מרוני ויבוסה, ספורטאי (נולד ב-1951).
* 4 באוקטובר – קוניסי יאבאקי, 77, פוליטיקאי, שר הדייג והיערות 2001 – 2006.

## הערות שוליים

הארגון ההודי לחקר החלל
פיג'י
יוהאן גסטיאן

**יוהאן גסטיאן** (בצרפתית: **Johan Gastien**; נולד ב-25 בינואר 1988) הוא כדורגלן מקצועי שמשחק בקלרמון פוט בעמדת הקשר.

## קריירה
גסטיאן התחיל את הקריירה במועדון הביתי שלו ניור וערך את הופעת הבכורה שלו בניצחון 1–2 על ליבורן-סן-סורין כשעלה כמחליף במקומו של רונן ביגר. את שערו הראשון הוא הבקיע בניצחון 0–1 על טולוז פונטיין אך הורחק מאוחר יותר באותו משחק, בסה"כ כבש במדיה 14 שערים ב-140 הופעות על פני שש עונות.

ב-25 במאי 2013 הודיע גסטיאן כי חתם על חוזה בדיז'ון מליגת העל הצרפתית בכדורגל לעונת 2013–2014.

## קישורים חיצוניים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני שאמו ניור
קטגוריה:כדורגלני דיז'ון
קטגוריה:כדורגלני ברסט
קטגוריה:כדורגלני קלרמון פוט
קטגוריה:צרפתים שנולדו ב-1988
גרייס קינסטלר

**גרייס קינסטלר** (באנגלית: **Grace Kinstler**; נולדה ב-4 באוגוסט 2001) היא זמרת, כותבת שירים ואישיות טלוויזיה אמריקאית. היא התפרסמה בעקבות הופעותיה בעונה ה-19 של אמריקן איידול בשנת 2020, בעונה שבו העפילה עד לגמר וסיימה במקום השלישי.

## ביוגרפיה
גרייס נולדה ב-4 באוגוסט 2001 באילינוי, שיקגו, ארצות הברית. אמה היא שרי קינסטלר ואביה הוא מיטשל שהלך לעולמו בשנת 2019 בגיל 64 עקב דימום במערכת העיכול. יש לה גם שני אחים.

גרייס סיימה את לימודי התיכון בתיכון Crystal Lake Central. בשנת 2022 סיימה את לימודיה במכללת ברקלי למוזיקה שבבוסטון.

### אמריקן איידול
גרייס החלה את דרכה בהופעתה בעונה ה-19 של תוכנית הטלוויזיה אמריקן איידול. באודישן הראשון לתוכנית, הופעתה נשפטה על ידי לוק בריאן, קייטי פרי וליונל ריצ'י. לאודישנים שלה היא שרה שני שירים בשם Midnight Train to Georgia ו-A Natural Women שריגשו את לוק בריאן. הופעתה הייתה אהובה על השופטים וגם על הקהל. היא קיבלה שלוש תגובות חיוביות מהשופטים וזכתה בכרטיס זהב לשלב הבא של אמריקן איידול. היא גם נהגה להעלות סרטוני מוזיקה ברשתות החברתיות שלה ונהגה להשתתף בפעילויות בית הספר שלה. גרייס קינסטלר הגיעה כאחת מחביבות הקהל מאז תחילת התכנית והגיעה לגמר בו סיימה במקום השלישי.

## חיים אישיים
גרייס נמצאת במערכת יחסים עם ג'וזף ויטלי. ג'וזף ידוע בכישורי ביטבוקס כשהוא מפרסם סרטונים ברשתות החברתיות. בני הזוג יוצאים מאז 2019. תומכת בתנועת הגוף החיובי.

## דיסקוגרפיה
### אלבומים
* *Lavender*
* *Remember the People*

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:פמיניסטיות אמריקאיות
קטגוריה:מפיקות מוזיקליות אמריקאיות
קטגוריה:משתתפים בתוכניות מציאות אמריקאיות
קטגוריה:מלחינות אמריקאיות במאה ה-21
קטגוריה:זמרות אמריקאיות
קטגוריה:מתחרות אמריקן איידול
קטגוריה:בוגרות מכללת ברקלי למוזיקה
קטגוריה:בוגרי מכללת ברקלי למוזיקה
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
אדוארד גלייזר

**אדוארד גלייזר** (באנגלית: **Edward Glaeser**; נולד ב-1 במאי 1967) הוא כלכלן אמריקאי החוקר כלכלה עירונית; חבר סגל באוניברסיטת הרווארד.

## ביוגרפיה
גלייזר נולד במנהטן ללודוויג ואליזבת גלייזר. אביו, יליד ברלין, היה אדריכל ודוקטור להיסטוריה של האמנות ועבד כהיסטוריון של אדריכלות במוזיאון לאמנות מודרנית בניו יורק. אמו הייתה כלכלנית באקסון מוביל ובדלויט.

גלייזר קיבל את התואר הראשון שלו בכלכלה מאוניברסיטת פרינסטון ודוקטורט בכלכלה מאוניברסיטת שיקגו. ב-1992 הצטרף לסגל אוניברסיטת הרווארד שם הוא חבר במחלקה לכלכלה. נכון ל-2021 הוא מכהן כראש המחלקה לכלכלה. במסגרת כהונתו בהרווארד לקח חלק במספר מכוני מחקר בנושאי כלכלה עירונית. הוא עורך של סיטי ג'ורנל ובעבר היה עורך של ה-Quarterly Journal of Economics.

### מחקריו האקדמיים
עיקר כתיבתו של גלייזר היא בנושא כלכלה עירונית וערים. בפרט, עבודתו בוחנת את ההתפתחות ההיסטורית של מרכזים כלכליים, כמו מנהטן ובוסטון, וכיצד זו השפיעה על הכלכלה ועל הגאוגרפיה העירונית. עבודתו של גלייזר משתמשת בתאוריה כלכלית לנתח התנהגות כלכלית חברתית והתפתחות של ערים. מחקריו מנתחים נתונים מהעולם האמיתי ומאמתים את מימושם של המודלים הכלכליים התאורטיים.

גלייזר כתב טורים גם בעיתונות ובין היתר כתב בניו יורק סאן, הבוסטון גלוב, הניו יורק טיימס והניו ריפבליק.

במחקריו המוקדמים גלייזר הראה כיצד גיוון תעשייתי תורם יותר לצמיחה כלכלית מאשר התמחות בענפי תעשייה ספציפיים. במחקרו על אי-שוויון מ-1997 יחד עם דייוויד קטלר הם הראו איך להפרדה גזעית השפעות שליליות על אפרו-אמריקאים בארצות הברית, לרבות אבטלה, שכר נמוך, גישה לחינוך והיריון בגיל נעורים.

במחקרו מ-2000 בנושא השיעור הגבוה יחסית של עניים בערים, ביחס לפרוורים, טען גלייזר שעניים נמשכים לערים בשל ההזדמנויות הכלכליות וזמינות השירותים (כדוגמת תחבורה ציבורית) בערים וזאת בניגוד לתאוריות שגרסו שערים הן אלה שיוצרות אוכלוסייה יותר ענייה.

במחקר מ-2002 הסביר את עליית מחירי הדיור בארצות הברית בעליית תשומות הבנייה ובעיקר במגבלות על היתרי הבנייה שהגבילו את היצע הדירות. גם במחקריו מ-2008 ו-2011 ראה באיזור ורגולציה ממשלתית בנושא כגורם הגורם לעלייה במחירי הנדל"ן הפוגע בנגישות לדיור של אוכלוסיות מסוימות שהשוק אינו יכול לספק להן מענה.

## ספרו שתורגם לעברית
* ניצחון העיר: כיצד הטיבה העיר את חיי האנושות, הוצאת מודן, 2012

## קישורים חיצוניים

* Edward Glaeser, באתר אוניברסיטת הרווארד 
* 

## הערות שוליים

קטגוריה:כלכלנים אמריקאים
קטגוריה:סגל אוניברסיטת הרווארד
קטגוריה:אמריקאים שנולדו ב-1967
קטגוריה:סגל בית הספר לממשל באוניברסיטת הרווארד